sukhrobnurali/uzbek-legal-corpus huggingface dataset:
Korporativ boshqaruvchi malaka attestatini berish tartibi toʻgʻrisidagi nizomning 19-bandiga oʻzgartirish kiritish toʻgʻrisida
(resolution, 2021-12-03)

Oʻzbekiston Respublikasi Prezidentining 2019-yil 21-maydagi PF-5723-son “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida”gi Farmoniga muvofiq Oʻzbekiston Respublikasi Prezidenti huzuridagi Loyiha boshqaruvi milliy agentligi va Oʻzbekiston Respublikasi Davlat aktivlarini boshqarish agentligi qaror qiladi: 1. Oʻzbekiston Respublikasi Iqtisodiyot vazirligi va Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasining 2016-yil 11-yanvardagi 110, 01/03-26/29-son (roʻyxat raqami 2755, 2016-yil 28-yanvar) (Oʻzbekiston Respublikasi qonun hujjatlari toʻplami, 2016-y., 4-son, 39-modda) qarori bilan tasdiqlangan Korporativ boshqaruvchi malaka attestatini berish tartibi toʻgʻrisidagi nizomning 19-bandidagi “eng kam ish haqining” soʻzlari “bazaviy hisoblash miqdorining” soʻzlariga almashtirilsin. 2. Mazkur qaror Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabi bilan kelishilgan. 3. Mazkur qaror 2019-yil 1-sentabrdan eʼtiboran kuchga kiradi.
Oʻzbekiston Respublikasi Vazirlar Mahkamasining ijro etuvchi tuzilmasiga qisman oʻzgartirishlar kiritish toʻgʻrisida
(resolution, 2023-10-31)

Boshqaruv tuzilmasini yanada takomillashtirish, qishloq xoʻjaligi mashinasozligini kompleks rivojlantirishni samarali muvofiqlashtirishni taʼminlash va koʻrilayotgan chora-tadbirlar samaradorligini oshirish, shuningdek, yangi va qayta ishlangan meva-sabzavot mahsulotlarini tashqi bozorlarga yetkazib berish boʻyicha iqtisodiyot tarmoqlari va respublika hududlarining eksport salohiyatini kengaytirish chora-tadbirlarini faollashtirish va kuchaytirish maqsadida: 1. Oʻzbekiston Respublikasi Vazirlar Mahkamasining ijro etuvchi tuzilmasiga Oʻzbekiston Respublikasi Bosh vazirining maslahatchisi — “Oʻzagrotexsanoatxolding” AJ boshqaruvi raisi lavozimi kiritilsin. 2. Oʻzbekiston Respublikasi Bosh vazirining maslahatchisi — “Oʻzagrotexsanoatxolding” AJ boshqaruvi raisiga: qishloq xoʻjaligi mashinasozligi tarmogʻini boshqarish tizimini takomillashtirish, lizing va servis xizmati koʻrsatish tizimini joriy etish; yangi meva-sabzavot mahsulotlarini yetishtirish va qayta ishlashning eksport salohiyatini kengaytirish borasida iqtisodiyot tarmoqlari va hududlarning faoliyatini muvofiqlashtirish, shuningdek, ularni tashqi bozorlarga olib chiqish samaradorligini oshirish boʻyicha koʻrilayotgan chora-tadbirlarning samaradorligi va natijadorligi yuzasidan shaxsiy masʼuliyat yuklansin. 3. Oʻzbekiston Respublikasi Vazirlar Mahkamasining ijro etuvchi apparati tuzilmasida 6 nafar xodimdan iborat, shu jumladan Oʻzbekiston Respublikasi Vazirlar Mahkamasi apparati xodimlarining umumiy soni doirasida 3 nafar xodim hisobiga qishloq xoʻjaligi mashinasozligini, yangi meva-sabzavot mahsulotlari yetishtirish va qayta ishlashning eksport salohiyatini rivojlantirish masalalari kotibiyati tashkil etilsin. 4. Oʻzbekiston Respublikasining Bosh vaziri A.N. Aripov bir hafta muddatda: Oʻzbekiston Respublikasi Vazirlar Mahkamasi apparati tarkibiy boʻlinmalari tuzilmasiga oʻzgartirishlar kiritsin; Oʻzbekiston Respublikasi Vazirlar Mahkamasining yangilangan shtat jadvalini tasdiqlasin; Bosh vazirning maslahatchisi — “Oʻzagrotexsanoatxolding” AJ boshqaruvi raisining funksional vazifalarini hamda Qishloq xoʻjaligi mashinasozligini, yangi meva-sabzavot mahsulotlari yetishtirish va qayta ishlashning eksport salohiyatini rivojlantirish masalalari kotibiyati toʻgʻrisidagi nizomni tasdiqlasin. 5. Oʻzbekiston Respublikasi Vazirlar Mahkamasi apparatining boshqaruvchisi R.V. Abduqodirov oʻn kun muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin. 6. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti Administratsiyasi rahbari Z.Sh. Nizomiddinov va Oʻzbekiston Respublikasi Vazirlar Mahkamasi apparatining boshqaruvchisi R.V. Abduqodirov zimmasiga yuklansin.
Oʻzbekiston Respublikasi Tashqi iqtisodiy faoliyat milliy banki kengashi tarkibini tasdiqlash toʻgʻrisida
(resolution, 2020-03-12)

Oʻzbekiston Respublikasi Prezidentining “Oʻzbekiston Respublikasi Hukumati ishini tashkil etishning sifat jihatidan yangi tizimini joriy etish toʻgʻrisida”gi 2019-yil 28-yanvardagi PQ-4136-son qaroriga muvofiq Oʻzbekiston Respublikasi Tashqi iqtisodiy faoliyat milliy bankida korporativ boshqaruvni yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy faoliyat milliy banki kengashi tarkibi ilovaga muvofiq tasdiqlansin. 2. Vazirlar Mahkamasining “Oʻzbekiston Respublikasi Tashqi iqtisodiy faoliyat milliy banki kengashi tarkibini tasdiqlash toʻgʻrisida”gi 2019-yil 27-fevraldagi 173-son qarori oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.M. Ganiyev hamda Oʻzbekiston Respublikasi Tashqi iqtisodiy faoliyat milliy banki boshqaruvi raisi A.K. Mirsoatov zimmasiga yuklansin. Xaydarov A.Y. — Davlat aktivlarini boshqarish agentligi direktori, kengash raisi Gulyamov R.A. — Iqtisodiyot va sanoat vazirining birinchi oʻrinbosari Bekenov S.X. — Investitsiyalar va tashqi savdo vazirining birinchi oʻrinbosari Muxtarov U.X. — Tiklanish va taraqqiyot jamgʻarmasi ijrochi direktorining oʻrinbosari Abidov Sh.A. �� Vazirlar Mahkamasi kotibiyat mudiri
Kripto-birjalar faoliyatini litsenziyalash tartibi toʻgʻrisidagi nizomning 8-bandiga oʻzgartirish kiritish toʻgʻrisida
(order, 2022-08-15)

Oʻzbekiston Respublikasi Prezidentining 2019-yil 21-maydagi PF-5723-son “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida”gi Farmoniga muvofiq buyuraman: 1. Oʻzbekiston Respublikasi Prezidenti huzuridagi Loyiha boshqaruvi milliy agentligining 2019-yil 21-yanvardagi 16-son buyrugʻi (roʻyxat raqami 3127, 2019-yil 22-yanvar) (Qonun hujjatlari maʼlumotlari milliy bazasi, 23.01.2019-y., 10/19/3127/2525-son) bilan tasdiqlangan Kripto-birjalar faoliyatini litsenziyalash tartibi toʻgʻrisidagi nizom 8-bandining “a” kichik bandidagi “eng kam oylik ish haqining” soʻzlari “bazaviy hisoblash miqdorining” soʻzlariga almashtirilsin. 2. Ushbu buyruq 2019-yil 1-sentabrdan eʼtiboran kuchga kiradi.
Namangan viloyatida joylashgan ishlab chiqarish obyektlaridan samarali foydalanish boʻyicha qoʻshimcha chora-tadbirlar toʻgʻrisida
(resolution, 2019-07-05)

Ishlab chiqarish obyektlaridan samarali foydalanish, investitsiyalarni jalb qilgan holda ular negizida yangi raqobatbardosh ishlab chiqarishni tashkil etish, hududning ishlab chiqarish eksport salohiyatini oshirish hamda yangi ish oʻrinlarini yaratish maqsadida Vazirlar Mahkamasi qaror qiladi: 1. “Namangan sharbati” MChJ QK tomonidan aralash toʻqimachilik mahsulotlari ishlab chiqarish loyihasini amalga oshirish maqsadida umumiy maydoni 30,4 ga boʻlgan yer maydoni (keyingi oʻrinlarda obyekt deb ataladi) Oʻzbekiston Respublikasi TIF Milliybank (keyingi oʻrinlarda Oʻzmilliybank deb ataladi) bilan 2018-yil 5-iyulda tuzilgan oldi-sotdi shartnomasiga asosan 7 yilga boʻlib toʻlash sharti bilan sotib olinganligi; respublika hududlarida bir qancha yirik loyihalar amalga oshirilayotganligi sababli yuzaga kelgan moliyaviy qiyinchiliklar tufayli “Namangan sharbati” MChJ QK taʼsischilari ushbu loyihani amalga oshirishni toʻxtatganligi; “Gabon Textile” MChJ tomonidan ushbu obyekt negizida yillik quvvati 84,0 mln.p.m. boʻyalgan mato, 1,8 ming tonna tayyor boʻyalgan trikotaj mato va 2,2 ming tonna boʻyalgan momiq mato ishlab chiqarish loyihasini (keyingi oʻrinlarda loyiha deb ataladi) 2023-yilgacha bosqichma-bosqich amalga oshirishga qiziqish bildirilganligi maʼlumot uchun qabul qilinsin. 2. “Oʻztoʻqimachiliksanoat” uyushmasi, Namangan viloyati hokimligi, Oʻzmilliybank va “Namangan sharbati” masʼuliyati cheklangan jamiyati qoʻshma korxonasining obyektni “Gabon Textile” masʼuliyati cheklangan jamiyatiga “Namangan sharbati” masʼuliyati cheklangan jamiyati qoʻshma korxonasiga berilgan huquq va majburiyatlar asosida berish boʻyicha takliflari maʼqullansin. 3. Belgilansinki, obyekt “Gabon Textile” masʼuliyati cheklangan jamiyatiga yuqoridagi shartnomaga koʻra sotib olish shartlarini saqlab qolgan holda 30 mln.dollar ekvivalentidan kam boʻlmagan miqdorda investitsiya majburiyatlari evaziga hamda investitsiya majburiyatlarini yangi muddatini belgilagan holda 4 yildan koʻp boʻlmagan muddatga berilsin. 4. “Gabon Textile” masʼuliyati cheklangan jamiyati “Oʻztoʻqimachiliksanoat” uyushmasi hamda Oʻzmilliybank bilan birgalikda uch oy muddatda oʻrnatilgan tartibda loyiha texnik-iqtisodiy asosini ishlab chiqsin, “Oʻztoʻqimachiliksanoat” uyushmasi Ilmiy-texnik kengashi tomonidan ekspertizadan oʻtkazilishi va tasdiqlanishi taʼminlansin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Quchqorov, Oʻzmilliybank boshqaruv raisi A.K. Mirsoatov va “Oʻztoʻqimachiliksanoat” uyushmasi raisi I.U. Xaydarov zimmasiga yuklansin.
Oʻzbekiston Respublikasi hududida naqd xorijiy valyutani qabul qilish tartibi toʻgʻrisidagi nizomga qoʻshimchalar kiritish haqida
(resolution, 2020-09-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq, Oʻzbekiston Respublikasi Markaziy banki Boshqaruvi, Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Markaziy banki Boshqaruvi, Moliya vazirligi, Davlat soliq qoʻmitasining 2002-yil 27-iyuldagi 222-V, 89, 2002-62-son qarori (roʻyxat raqami 1165, 2002-yil 12-avgust) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 15-16-son) bilan tasdiqlangan Oʻzbekiston Respublikasi hududida naqd xorijiy valyutani qabul qilish tartibi toʻgʻrisidagi nizomga ilovaga muvofiq qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Quyidagi mazmundagi “k2” kichik band bilan toʻldirilsin: “k2) jismoniy shaxs — norezident tomonidan tashqi savdo shartnomasi boʻyicha debitor qarzdorliklarni soʻndirish uchun;” 2. Quyidagi mazmundagi 41-band bilan toʻldirilsin: “41. Mazkur Nizomning 1-bandi “j”, “z”, “k1” va “k2” kichik bandlarida nazarda tutilgan hollarda jismoniy shaxs — norezident tomonidan quyidagi hujjatlardan biri taqdim etilganda naqd chet el valyutasi bank kassasiga qabul qilinadi: jismoniy shaxs — norezident tomonidan naqd chet el valyutasini chet eldan olib kelganligini tasdiqlovchi yoʻlovchi bojxona deklaratsiyasi; mablagʻlar bankomat (terminal) orqali jismoniy shaxs — norezidentning bank kartalaridan echilganligini tasdiqlovchi cheklar; jismoniy shaxs — norezident nomiga uning Oʻzbekiston Respublikasi banklarida ochilgan hisobvaraqlariga chet eldan kelib tushgan mablagʻlarning echilganligini tasdiqlovchi bank maʼlumotnomalari. Naqd chet el valyutasi norezident tomonidan berilgan ishonchnoma asosida jismoniy shaxs — rezidentlardan qabul qilinganda, pul mablagʻlari ushbu jismoniy shaxs-rezident tomonidan chet eldan olib kelganligini tasdiqlovchi yoʻlovchi bojxona deklaratsiyasining taqdim etilishi majburiy sharti boʻlib hisoblanadi.”.
Tijorat banklari tomonidan yosh oilalarga imtiyozli asosda kreditlar berish tartibi toʻgʻrisida nizomga oʻzgartirishlar kiritish haqida
(resolution, 2019-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga hamda Oʻzbekiston Respublikasi Prezidentining 2019-yil 21-maydagi PF-5723-son “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2007-yil 9-iyundagi 17/2-son qarori (roʻyxat raqami 1697, 2007-yil 18-iyul) (Oʻzbekiston Respublikasi qonun hujjatlari toʻplami, 2007-y., 29-30-son, 308-modda) bilan tasdiqlangan Tijorat banklari tomonidan yosh oilalarga imtiyozli asosda kreditlar berish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror 2019-yil 1-sentabrdan eʼtiboran kuchga kiradi. 1. 1-bandning toʻrtinchi xatboshisidagi “eng kam oylik ish haqining” degan soʻzlar “bazaviy hisoblash miqdorining” degan soʻzlar bilan almashtirilsin; 2. 12-bandning ikkinchi va uchinchi xatboshilaridagi “eng kam oylik ish haqining” degan soʻzlar “bazaviy hisoblash miqdorining” degan soʻzlar bilan almashtirilsin.
2019/2020 oʻquv yilida Oʻzbekiston Respublikasi Fuqaro muhofazasi instituti magistraturasiga qabul toʻgʻrisida
(resolution, 2024-05-07)

Oʻzbekiston Respublikasi Favqulodda vaziyatlar vazirligi hamda Favqulodda vaziyatlarda ularning oldini olish va harakat qilish davlat tizimi uchun yuqori malakali magistrlar tayyorlash maqsadida Vazirlar Mahkamasi qaror qiladi: 1. Oʻzbekiston Respublikasi Fuqaro muhofazasi institutining 5A640103 — “Favqulodda vaziyatlarda aholi xavfsizligi” mutaxassisligi boʻyicha magistratura bosqichiga 2019/2020 oʻquv yili uchun qabul kvotasi jami 15 ta oʻrin, shundan 3 ta oʻrin davlat granti va 12 ta oʻrin toʻlov-kontrakt asosida belgilansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov va Oʻzbekiston Respublikasi favqulodda vaziyatlar vaziri vazifasini bajaruvchi T.A. Xudaybergenov zimmasiga yuklansin.
Xarid qilish tartib-taomillarini tashkil etish va oʻtkazish tartibi toʻgʻrisidagi nizomga qoʻshimchalar kiritish haqida
(order, 2022-07-25)

Oʻzbekiston Respublikasi Prezidentining 2019-yil 1-maydagi PQ-4302-son “Sanoat kooperatsiyasini yanada rivojlantirish va talab yuqori boʻlgan mahsulotlar ishlab chiqarishni kengaytirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi Prezidenti huzuridagi Loyiha boshqaruvi milliy agentligi direktorining 2018-yil 15-maydagi 185-son buyrugʻi (roʻyxat raqami 3016, 2018-yil 26-may) (Oʻzbekiston Respublikasi qonun hujjatlari toʻplami, 2018-y., 22-son, 458-modda) bilan tasdiqlangan Xarid qilish tartib-taomillarini tashkil etish va oʻtkazish tartibi toʻgʻrisidagi nizomga ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Quyidagi mazmundagi 871-band bilan toʻldirilsin: “871. Uch yoki undan ortiq tanlov ishtirokchilari — mahalliy ishlab chiqaruvchilar boʻlgan taqdirda davlat xaridlari buyurtmachining tanloviga koʻra mahalliy ishlab chiqaruvchilar oʻrtasida amalga oshirilishi mumkin.”. 2. Quyidagi mazmundagi 1641-band bilan toʻldirilsin: “1641. Uch yoki undan ortiq tender ishtirokchilari — mahalliy ishlab chiqaruvchilar boʻlgan taqdirda davlat xaridlari buyurtmachining tanloviga koʻra mahalliy ishlab chiqaruvchilar oʻrtasida amalga oshirilishi mumkin.”.
Vazirlar Mahkamasining “Haj” va “Umra” tadbirlarini tashkil etish va oʻtkazishni yanada takomillashtirish chora-tadbirlari toʻgʻrisida” 2017-yil 7-iyundagi 364-son qaroriga oʻzgartirishlar kiritish haqida
(resolution, 2019-07-03)

Haj va Umra safariga boruvchi fuqarolarning safaroldi tibbiy tayyorgarligini taʼminlash, tibbiy koʻrikdan sifatli oʻtkazilishini tashkil qilish hamda bu borada ularga yanada qulayliklar yaratish maqsadida Vazirlar Mahkamasi qaror qiladi: 1. Vazirlar Mahkamasining “Haj” va “Umra” tadbirlarini tashkil qilish va oʻtkazilishini yanada takomillashtirish chora-tadbirlari toʻgʻrisida” 2017-yil 7-iyundagi 364-son qaroriga (Oʻzbekiston Respublikasi QT, 2017-y., 6-son, 96-modda) ilovaga muvofiq oʻzgartirishlar kiritilsin. 2. Oʻzbekiston Respublikasi Sogʻliqni saqlash vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin. 1. 5-band quyidagi tahrirda bayon etilsin: “5. Oʻzbekiston Respublikasi Sogʻliqni saqlash vazirligi “Haj” va “Umra” tadbirlariga boradigan fuqarolarni tibbiy koʻrikdan oʻtkazishning barcha bosqichlari (ruhiy-asab, narkologiya, teri-tanosil, sil kasalliklari yuzasidan tibbiy koʻrik, emlash va boshqalarni) Qoraqalpogʻiston Respublikasi, viloyatlar, Toshkent shahri hamda tuman (shahar)lar tibbiyot birlashmalarining markaziy koʻp tarmoqli poliklinikalarida, shuningdek, murakkab va ziddiyatli holatlarda hududiy sogʻliqni saqlash boshqaruv organi tomonidan belgilanadigan markaziy poliklinikalaridan birida bepul amalga oshirishni taʼminlasin”. 2. “Haj” va “Umra” tadbirlarini tashkil etish va oʻtkazish tartibi toʻgʻrisidagi nizomning 19-bandi uchinchi xatboshisi quyidagi tahrirda bayon etilsin: “Saudiya Arabistoni Haj ishlari vazirligi tomonidan qoʻyilgan tibbiy talablarni va Saudiya Arabistonining iqlim sharoitlarini hisobga olgan holda, ziyoratchilarni oʻz vaqtida tibbiy koʻrikdan oʻtkazish, emlash va Saudiya Arabistoni Sogʻliqni saqlash vazirligi talablaridan kelib chiqib, ziyoratchilarga emlanganlik toʻgʻrisida tibbiy sertifikatlar taqdim etilishini taʼminlash. Bunda ziyoratchilarni tibbiy koʻrikdan oʻtkazishning barcha bosqichlari (ruhiy-asab, narkologiya, teri-tanosil, sil kasalliklari yuzasidan tibbiy koʻrik, emlash va boshqalarni) Qoraqalpogʻiston Respublikasi, viloyatlar, Toshkent shahri hamda tuman (shahar)lar tibbiyot birlashmalarining markaziy koʻp tarmoqli poliklinikalarida, shuningdek, murakkab va ziddiyatli holatlarda hududiy sogʻliqni saqlash boshqaruv organi tomonidan belgilanadigan markaziy poliklinikalaridan birida bepul amalga oshirilishini taʼminlash”.
Bozorlar, savdo komplekslari va ularning filiallarida bir martalik yigʻimlar, ijara toʻlovlari hamda koʻrsatilgan xizmatlar uchun toʻlovlarni oʻz vaqtida va toʻliq undirilishini tashkil etish va nazorat qilish tartibi toʻgʻrisidagi nizomga oʻzgartirishlar va qoʻshimcha kiritish haqida
(resolution, 2019-07-03)

Oʻzbekiston Respublikasi Prezidentining 2018-yil 30-oktabrdagi PF-5564-son “Tovar bozorlarida savdoni yanada erkinlashtirish va raqobatni rivojlantirish chora-tadbirlari toʻgʻrisida”gi Farmoni va Oʻzbekiston Respublikasi Prezidentining 2018-yil 26-iyundagi PQ-3802-son “Davlat soliq xizmati organlari faoliyatini tubdan takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2010-yil 27-dekabrdagi 108 va 2010-52-son qarori (roʻyxat raqami 2185, 2011-yil 27-yanvar) (Oʻzbekiston Respublikasi qonun hujjatlari toʻplami, 2011 y, 4-5-son, 38-modda) bilan tasdiqlangan Bozorlar, savdo komplekslari va ularning filiallarida bir martalik yigʻimlar, ijara toʻlovlari hamda koʻrsatilgan xizmatlar uchun toʻlovlarni oʻz vaqtida va toʻliq undirilishini tashkil etish va nazorat qilish tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 168-bandda: toʻrtinchi xatboshi quyidagi tahrirda bayon etilsin: “kunlik oʻrtacha naqd pul tushumi eng kam oylik ish haqining 20 baravaridan ortiq miqdorda boʻlganda bank kassalariga inkassatsiya xizmatlari orqali yoki mustaqil ravishda kunlik topshirish;”; quyidagi mazmundagi beshinchi xatboshi bilan toʻldirilsin: “kunlik oʻrtacha naqd pul tushumi eng kam oylik ish haqining 20 baravaridan kam miqdorda boʻlganda bank kassalariga inkassatsiya xizmatlari orqali oʻzlari belgilagan davrlarda yoki mustaqil ravishda topshirish;” beshinchi — oʻn birinchi xatboshilar tegishincha oltinchi — oʻn ikkinchi xatboshilar deb hisoblansin. 2. 17-banddagi “Oʻzbekiston Respublikasi Davlat soliq qoʻmitasining Bozorlar va savdo komplekslari faoliyatini nazorat qilish bosh boshqarmasi hududiy boʻlimlari” degan soʻzlar “davlat soliq xizmati organlari” degan soʻzlar bilan almashtirilsin. 3. 18-banddagi “Oʻzbekiston Respublikasi Davlat soliq qoʻmitasining bozorlar va savdo komplekslari faoliyatini nazorat qilish Bosh boshqarmasi hududiy boʻlimining” degan soʻzlar “davlat soliq xizmati organining” degan soʻzlar bilan almashtirilsin. 4. 19-bandda: birinchi xatboshidagi “Oʻzbekiston Respublikasi Davlat soliq qoʻmitasi Bozorlar va savdo komplekslari faoliyatini nazorat qilish bosh boshqarmasining hududiy boʻlimlari” degan soʻzlar “davlat soliq xizmati organlarining” degan soʻzlar bilan almashtirilsin; ikkinchi xatboshi quyidagi tahrirda bayon etilsin: “Davlat soliq xizmati organlarining biriktirilgan xodimi maʼmuriyat xodimi bilan birgalikda har kuni quyidagilarni amalga oshiradi:”. 5. Mazkur oʻzgartirishlar va qoʻshimcha Oʻzbekiston Respublikasi Savdo-sanoat palatasi bilan kelishilgan.
“Oʻzbekiston Respublikasi fuqarolariga chet elda mehnat faoliyatini amalga oshirish uchun ruxsatnomalar berish (amal qilish muddatini uzaytirish), yuridik shaxslarga xorijiy ishchi kuchini jalb qilish uchun ruxsatnomalar berish (amal qilish muddatini uzaytirish) va xorijiy fuqarolarga Oʻzbekiston Respublikasi hududida mehnat faoliyatini amalga oshirish huquqini beruvchi tasdiqnomalari berish (amal qilish muddatini uzaytirish) uchun tariflarni tasdiqlash toʻgʻrisida”gi buyruqni oʻz kuchini yoʻqotgan deb topish haqida
(order, 2019-07-01)

Oʻzbekiston Respublikasi Vazirlar Mahkamasining2019-yil 25-martdagi 244-son “Oʻzbekiston Respublikasiga xorijdan ishchi kuchini jalb qilish va undan foydalanish tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2004-yil 4-avgustdagi 81-son “Oʻzbekiston Respublikasi fuqarolariga chet elda mehnat faoliyatini amalga oshirish uchun ruxsatnomalar berish (amal qilish muddatini uzaytirish), yuridik shaxslarga xorijiy ishchi kuchini jalb qilish uchun ruxsatnomalar berish (amal qilish muddatini uzaytirish) va xorijiy fuqarolarga Oʻzbekiston Respublikasi hududida mehnat faoliyatini amalga oshirish huquqini beruvchi tasdiqnomalari berish (amal qilish muddatini uzaytirish) uchun tariflarni tasdiqlash toʻgʻrisida”gi buyrugʻi (roʻyxat raqami 1398, 2004-yil 16-avgust) (Oʻzbekiston Respublikasi qonun hujjatlari toʻplami, 2004y., 33-son, 377-modda) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Moliya vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Qayta sugʻurta qilish xizmatlari koʻrsatishning yagona talablari va standartlari toʻgʻrisidagi nizomning 8-bandiga oʻzgartirish kiritish haqida
(order, 2019-07-01)

Oʻzbekiston Respublikasining “Sugʻurta faoliyati toʻgʻrisida”gi Qonuni, Oʻzbekiston Respublikasi Prezidentining 2017-yil 18-martdagi PQ-2847-son qarori bilan tasdiqlangan Oʻzbekiston Respublikasi Moliya vazirligi toʻgʻrisidagi nizom va Oʻzbekiston Respublikasi Prezidentining 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi moliya vazirining 2010-yil 27-dekabrdagi 111-son buyrugʻi (roʻyxat raqami 2190, 2011-yil 29-yanvar) (Oʻzbekiston Respublikasi qonun hujjatlari toʻplami, 2011-y., 4-5-son, 46-modda) bilan tasdiqlangan Qayta sugʻurta qilish xizmatlari koʻrsatishning yagona talablari va standartlari toʻgʻrisidagi nizomning 8-bandi yigirma ikkinchi xatboshisidan “tomonlarning muhrlari bilan tasdiqlangan” degan soʻzlar chiqarib tashlansin. 2. Mazkur buyruq rasmiy eʼlon qilingan kundan eʼtiboran kuchga kiradi.